17/08/2009 | Administración LocalMunicipal
Cariño
Aprobación definitiva da ordenanza do prezo público pola prestación de servizos coa maquinaria, ferramenta e outros medios municipais

ANUNCIO O Pleno do Concello de Cariño, en sesión Plenaria ordinaria celebrada o trinta de maio deste ano acordou aprobar provisionalmente a “Ordenanza reguladora do prezo público pola prestación de servizos coa maquinaria, ferramenta e outros medios muncipais“ e que se expuxera a información pública polo prazo de trinta días hábiles, e de non producírense reclamacións consideraríase definitivamente aprobada. No B. O. P. nº 136 do 16 de xuño de 2009 publícase o Anuncio de exposición ó público sen que no prazo de trinta días se producira ningunha reclamación. Estando, polo tanto, aprobada definitivamente a Ordenanza citada publícase o seu texto íntegro no “Boletín Oficial da Provincia” en cumprimento do disposto no artigo 17.4 do Real Decreto Lexislativo 2/2004 de 5 de marzo, polo que se aproba o Texto Refundido da Lei de Facendas Locais. O Concello de Cariño, consonte o disposto nos artigos 127 e 41 do RD Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, establece o prezo público pola prestación de servizos mediante maquinaria, ferramentas e outros medios municipais aos particulares que o soliciten. Están obrigados ao pagamento os particulares que soliciten os servizos regulados na presente ordenanza. No modelo normalizado de solicitude detallaranse os medios requeridos e horas de utilización. As solicitudes de prestación do servizo de maquinaria municipal serán autorizadas polo Alcalde ou Concelleiro Delegado de Urbanismo, estando condicionadas ás prioridades dos servizos ou traballos municipais. Estarán igualmente obrigados ao pagamento os propietarios dos bens sobre os que, por execución subsidiaria da Administración municipal, fosen obxecto de actuacións de desbroce, tala, derribo ou outro tipo de obra, sempre que mediase a Resolución Administrativa correspondente e notificada á propiedade. A estes efectos, poderá prorratearse a liquidación entre as distintas persoas beneficiadas, en proporción ás valoracións que realizará o Xefe dos Servizos dos bens existentes no intre de producírense as averías ou gastos correspondentes. En tal suposto, quedarán tamén incluídos os inmobles colindantes para os que se estimará un coeficiente de repercusión, en función do grao de proximidade e da importancia da avería ou prexuízo. A proposta de distribución será aprobada por resolución da Alcaldía. A contía da taxa determinarase de acordo cos seguintes cadros de tarifas: Ademais do pagamento do prezo correspondente, os solicitantes deberán observar en todo momento as instrucións que polos servizos do Concello se prescriban na utilización da maquinaria ou ferramenta, debendo conservalas no mesmo estado en que fosen entregadas, sendo responsables de calquera dano ou deterioro anormal producido no seu uso. Queda expresamente prohibida a cesión a terceiros dos elementos entregados ao solicitante. Non estarán obrigados ao pagamento que puidera corresponderlles: a) O Estado, a Provincia, a Comunidade Autónoma e todos os Organismos que inmediatamente interesen á seguridade e defensa nacional. b) Os servizos que tiveran por obxecto, exclusivamente, a axuda ás persoas ou rescate de cadáveres. Así como os prestados en acontecementos calificados como catastróficos. c) Servizos prestados con ocasión de emerxencia por avarías nas redes de distribución de auga potable ou saneamento. d) Convenios do Concello con entidades sen ánimo de lucro.1. O Xefe dos Servizos, cando proceda a liquidación do prezo, cursará aos servizos económicos do Concello o correspondente parte da actuación realizada, con indicación, no seu caso, do prorrateo que proceda conforme ao disposto no segundo parágrafo do artigo segundo, debendo ter entrada en ditas dependencias dentro dos 10 días seguintes ao remate do servizo.2. As contías esixibles pola aplicación desta ordenanza notificaranse aos interesados, que deberán efectuar o pagamento nos prazos previstos no artigo 62 da Lei Xeral Tributaria. A potestade sancionadora corresponderá ao Alcalde ou Concelleiro Delegado do servizo, dentro do ámbito das súas competencias, sen prexuÍzo de dar conta ás autoridades xudiciais e administrativas, no caso de que poidan ser constitutivas de delito ou falta as conductas e infracciones cuxa sanción e inspección teñan atribuidas legal ou regulamentariamente, sempre previa incoación do expediente administrativo correspondente, de conformidade coa lexislación vixente. A efectos da presente ordenanza, as infraccións clasifícanse en moi graves, graves e leves. Considéranse infraccións moi graves a reincidencia na comisión das graves, e calquera das que se enumeran a continuación: • Deteriorar a maquinaria, elementos ou instalacións mediando dolo ou neglixencia grave. • Extraviar a maquinaria, elemento ou instalacións. • Cesión a terceiros dos elementos entregados polo Concello. Considéranse infracciones graves a reincidencia na comisión de tres leves, e as que a continuación se enumeran: • Deteriorar a maquinaria, elemento ou instalacións sen mediar dolo ou neglixencia grave. Considéranse faltas leves todas aquelas infraccións a esta ordenanza que non estean tipificadas nin como graves nin como moi graves, e en todo caso: • Non devolver a maquinaria, aparato, elemento ou mobiliario no prazo autorizado. As infraccións serán sancionadas con: • Infraccións moi graves: ata 3.000,00 €. • Infraccións graves: ata 1.500,00 €. • Infraccións leves: ata 750,00 €. As infraccións moi graves prescribirán aos tres anos, as graves aos dous anos e as leves aos seis meses. As sancións impostas por faltas moi graves prescribirán aos tres anos, as impostas por faltas graves aos dous anos e as impostas por faltas leves ao ano. A presente Ordenanza entrará en vigor e comezará a aplicarse a partir do día seguinte ao da súa publicación no Boletín Oficial da Provincia, permanecendo en vigor ata a súa modificación ou derrogación expresas. Cariño, a 07/07/09 O Alcalde Asdo.- Jose Luis Armada Castro